Ortved - Wikipedia, den frie encyklopædi
Overdrevskroen Stationsbygningen
Ortved by
236[1] (2019)
Ortveds beliggenhed
55°29′37″N 11°51′58″Ø﻿ / ﻿55.49361°N 11.86611°Ø﻿ / 55.49361; 11.86611
Koordinater: 55°29′37″N 11°51′58″Ø﻿ / ﻿55.49361°N 11.86611°Ø﻿ / 55.49361; 11.86611 Ortved er en by på Midtsjælland med 236 indbyggere (2019)[1], beliggende 23 km sydvest for Roskilde, 27 km vest for Køge og 12 km nordøst for Ringsted. Byen hører til Ringsted Kommune og ligger i Region Sjælland.
Ortved hører til Vigersted Sogn. Vigersted Kirke ligger i Vigersted 3 km sydøst for Ortved.
Plejecenter Ortved ligger ved landevejen i den nordøstlige del af byen. Det har et daghjem, 50 plejeboliger i fløjene og 7 boliger i centerbygningen, hvoraf de 2 bruges til 4 vente/aflastningspladser.[2]
Ved landevejen 1½ km nordøst for byen ligger Overdrevskroen, som er opført i slutningen af 1600-tallet, hvor den hørte under Svenstrup Gods. Den fik kongeligt privilegium af Christian 6. i 1735. I salen kan der dækkes til 40-200 personer, og der er plads til orkester og større optræden. I to mindre lokaler kan der dækkes til 25-50 og 10-30 personer.[3]
I 1898 beskrives Ortved ganske kort: "Ortved, ved Landevejen, med 2 Møller...Ved Landevejen Overdrevskroen;"[4]
Sjællandske midtbane var på strækningen Ringsted-Hvalsø i drift 1925-36. Her fik Ortved billetsalgssted.[5], der lå 1½ km syd for landsbyen. Stationsbygningen er bevaret på Ortved Stationsvej 35 og ligger stadig uden for selve byområdet. Syd for Roskildevej ved Hovsgård er et kort stykke af en lav banedæmning bevaret.
Banen kom så sent og havde så kort driftstid, at den ikke skabte en egentlig stationsby, så Ortved forblev en landsby i banens tid. Parcelhuskvarteret ved Nebsmøllevej er opstået senere.
^ Ringsted Kommune: Om Plejecenter Ortved
^ Overdrevskroen
^ Vigersted Sogn i J.P. Trap: Kongeriget Danmark, udarbejdet af H. Weitemeyer (3. udgave, 2. bind, 1898), s. 650
^ Det lave målebordsblad betegner det som "Hpl" (holdeplads).
Wikimedia Commons har flere filer relateret til Ortved
Hentet fra "https://da.wikipedia.org/w/index.php?title=Ortved&oldid=9722781"
Denne side blev senest ændret den 3. november 2018 kl. 10:29.